stanford-oval/wikipedia huggingface dataset:
ולודז'ימייז' לובאנסקי
קריירה

ב-21 באפריל 1963, רשם לובאנסקי את הופעת הבכורה שלו עבור גורניק זאבז'ה במסגרת הליגה, במשחק הביתי נגד ארקוניה. בדקה ה-72 של המשחק, הוא אף כבש את שערו הראשון בליגה, והעלה את הקבוצה ליתרון 3–0; המשחק הסתיים בניצחון 4–0 לטובת גורניק. במהלך עונת 1962/1963, לובאנסקי שיחק 8 משחקים, כבש 4 שערים וזכה באליפות פולין הראשונה.
לובאנסקי היה מלך השערים בליגה ארבע פעמים ברציפות (1969-1966), ואף זכה פעמיים בתואר "כדורגלן השנה בפולין" בשנים 1967 ו-1970.
ב-1967, הוא הפך לפולני הראשון שנכנס לרשימת כדורגלני השנה באירופה של כדור הזהב, בעודו ממוקם במקום ה-16. ב-1972 הגיע למקום ה-7.
ב-1970, נציגי ריאל מדריד פנו לגורניק זאבז'ה, בהצעה לרכוש את לובאנסקי בסכום של כמיליון דולר, שהיה סכום שיא באותה תקופה. עם זאת, הוועד המרכזי של מפלגת הפועלים הפולנית המאוחדת דחה את ההצעה.
לאחר פציעה קשה ב-1973 במהלך משחק של נבחרת פולין, הוא הופיע פחות ופחות על המגרש, וב-15 ביוני 1975, שיחק לובאנסקי את משחקו האחרון בליגה, בו הפסידה גורניק זאבז'ה בבית 0–5 ללגיה ורשה.
בעונת 1982/1983 שיחק במדי לוקרן הבלגית. בעונת 1982/1983, הוא ייצג את המועדון הצרפתי ואלנסיין. לאחר מכן שיחק בקבוצת קמפר הצרפתית עד לפרישתו ממשחק פעיל בשנת 1985.
תארים

אליפות הליגה הפולנית (7): 1963, 1964, 1965, 1966, 1967, 1971, 1972
הגביע הפולני (6): 1965, 1968, 1969, 1970, 1971, 1972.
מדליית זהב אולימפית: 1972
הפרמייר ליג הרוסי בכדורגל

ערך זה עוסק בארגון המנהל את ליגת העל הרוסית. אם התכוונתם לליגת העל הרוסית, ראו .
| --- | --- |

 נתונים כלליים
 סוג:  מלכ"ר
 תקופת הפעילות:  2001–הווה (כ־24 שנים)
 חברת אם:  התאחדות הכדורגל הרוסית
 משרד ראשי:  מוסקבה, רוסיה
 ענפי תעשייה:  כדורגל
 נשיא:  אלכסנדר אלאייב
 יו"ר:  סרגיי פריאדקין 
  
 premierliga.ru
 
לוגו הארגון בשנים 2001—2018
מנהלת ליגת העל הרוסית בכדורגל, רשמית הפרמייר ליג הרוסי בכדורגל (ברוסית: Российская футбольная премьер-лига, בקיצור РФПЛ) הוא ארגון ספורט האחראי לניהול ליגת העל הרוסית בכדורגל ואליפות רוסיה בכדורגל לנוער.
הארגון הוקם ב-27 באוגוסט 2001 בשיתוף עם התאחדות הכדורגל הרוסית, לאחר הארגון מחדש בליגת העל הרוסית בכדורגל.
במהלך עונת 2003 הארגון ניהל גם את גביע הליגה הרוסית, שבו זכתה זניט סנקט פטרבורג.
לקראת עונת 2018/2019 בליגת העל הרוסית בכדורגל הארגון ערך מיתוג מחדש לליגת הכדורגל, במסגרתו הושק לוגו חדש.
יעדים

בין יעדי הארגון ניתן למצוא את ניהול הפעילות המקצועית של ליגת העל הרוסית ובכלל זאת את ניהול הפעילות הכלכלית, זכויות השידור, זכויות הפרסום, החסויות ומיתוג הליגה לצד העצמת חוויית הצפייה והעניין בתחרות והרחבת מעגל הצופים והמשתתפים בהן, תוך פניה לקהלים חדשים, מעורבות בקהילה, הקניית ערכים חינוכיים וספורטיביים ונקיטת פעולות למיגור האלימות והגזענות בכדורגל הרוסי.
נשיאים

בראש הארגון עומד נשיא. להלן רשימת נשיאי הארגון:
ויטלי מוטקו (27 באוגוסט 2001 — 24 בנובמבר 2003)
ולרי פילאטוב (24 בנובמבר 2003 — 26 בדצמבר 2003; ממלא מקום)
יבגני גינר (26 בדצמבר 2003 — 21 בדצמבר 2004, 24 בינואר 2006 — 26 בדצמבר 2006)
יורי זבארזין (21 בדצמבר 2004 — 24 בינואר 2006)
מיכאיל וורונצוב (26 בדצמבר 2006 — 14 בנובמבר 2007
סרגיי פריאדקין (14 בנובמבר 2007—5 באוקטובר 2021)
אשוט חצ'אטוריאנץ (5 באוקטובר 2021—27 ביוני 2022)
אלכסנדר אלאייב (מ־27 ביוני 2022)
ראו גם

מנהלת ליגת העל האוקראינית בכדורגל
הערות שוליים

1 2 3  РФПЛ возглавил Евгений Гинер
1 2  Новым президентом РФПЛ единогласно избран Юрий Заварзин
1 2  Президент ПФК ЦСКА Евгений Гинер вновь возглавил российскую футбольную премьер-лигу
↑  Новым президентом РФПЛ стал Михаил Воронцов
↑  Виталий Мутко: Президент РФПЛ избран на три года
↑  Ашот Хачатурянц назначен исполняющим обязанности главы РПЛ
| כדורגל ברוסיה רוסיה |
| --- | --- | --- |
| ניהול | איגוד כדורגל רוסי • הפרמייר ליג הרוסי בכדורגל • ליגת הכדורגל הלאומית • התאחדות ליגת הכדורגל המקצוענית • קבוצות • אצטדיונים • תחרויות • מבנה מערך הליגות |  |
| תחרויות ליגה | ליגת העל • הליגה הראשונה • הליגה השנייה • הליגה החובבנית • הליגה האזורית |  |
| תחרויות ליגה נוספות | ליגת הנוער • ליגת הצעירים • ליגת הנשים • ליגת הנערות בכדורגל |  |
| תחרויות גביע | הגביע הלאומי • הסופר קאפ •  הגביע בכדורגל נשים |  |
| נבחרות | הנבחרת הלאומית (היסטוריה) • הנבחרת הצעירה • עד גיל 19 • עד גיל 17 • נבחרת רוסיה בכדורגל נשים |  |
| תחרויות עבר | אליפות האימפריה הרוסית בכדורגל • אליפות רוסיה הסובייטית בכדורגל • גביע רוסיה הסובייטית בכדורגל • גביע הליגה הרוסית • גביע ליגת הכדורגל המקצוענית • גביע ליגת הכדורגל הלאומית |  |
| משחקי דרבי מרכזיים | דרבי ערי הבירה (זניט-ספרטק • זניט-צסק"א • זניט-לוקומוטיב) • זניט-קרסנודאר • הדרבי של מוסקבה (הדרבי הוותיק • ספרטק-צסק"א • לוקומוטיב-ספרטק) • דרבי המזרח הרחוק • הדרבי של סנקט פטרבורג • הדרבי של קרסנודאר • הדרבי של רוסטוב |  |
| רוסיה במפעלים האירופיים | אלניה • אנז'י • דינמו • זניט • טורפדו • לוקומוטיב • ספרטק • צסק"א • רובין • קרסנודאר • רוטור • רוסטוב |  |
| ראו גם | כדורגל נשים ברוסיה |  |
וסקה (כדורגל)

סוסיאדד דפורטיבה וֶסְקָה (בספרדית: Sociedad Deportiva Huesca) הוא מועדון כדורגל ספרדי, הממוקם בעיר וסקה בספרד. המועדון, שהוקם בשנת 1960, משחק את משחקי הבית שלו באצטדיון אל אלקורס, המכיל 7,638 מקומות.
תארים

סגונדה דיוויסיון: 2019/2020
סגונדה דיוויסיון ב' (הליגה השלישית כיום): 2014/2015
סגנית (2): 2006/2007, 2007/2008
הטרסרה דיוויסיון (הליגה השלישית בעבר והליגה הרביעית כיום) (6): 1966/1967, 1967/1968, 1984/1985, 1989/1990, 1992/1993, 1993/1994
סגנית (7): 1962/1963, 1964/1965, 1975/1976, 1985/1986, 1994/1995, 1999/2000, 2002/2003
הליגה האזורית של ארגון (הליגה הרביעית בעבר והליגה החמישית כיום): 1973/1974
הארי וילסון

הארי וילסון (באנגלית: Harry Wilson; נולד ב-22 במרץ 1997) הוא כדורגלן ולשי, המשחק בעמדת הקיצוני בפולהאם ובנבחרת ווילס.
קריירת מועדונים > ליברפול

וילסון נולד ברקסהאם, ווילס. הוא חתם לראשונה בליברפול כשחקן בקבוצת הילדים - U9. בגיל 15 הפך לשחקן קבוע בסגל האקדמיה של ליברפול. במהלך עונת 2012/13, הופיע וילסון מספר פעמים עם ליברפול- U18 והיה שחקן קבוע ב-U16. בתחילת העונה שלאחר מכן, נעשה וילסון לשחקן סגל קבוע ב-U18.
ביולי 2014 חתם וילסון על חוזהו המקצועי הראשון עם המועדון. הוא התמודד בליגת האלופות לנוער לעונת 2014/15 בה ליברפול הגיעה ל-16 האחרונות, ואף כבש שער ניצחון בדקה ה-88 בניצחון הביתי 2–3 על ריאל מדריד ב-22 באוקטובר 2014.
ב-11 ביולי 2015, וילסון זומן לראשונה לסגל הקבוצה הבוגרת של המועדון לקראת סבב המשחקים שלהם בתאילנד, אוסטרליה ומלזיה במשחקי טרום העונה.
ב-26 באוגוסט 2015, עבר וילסון לקרו אלכסנדרה בהשאלה לארבעה חודשים. הוא ערך את הופעת הבכורה שלו נגד מילוול כשעלה כמחליף בדקה ה-67.
ב-28 ביולי 2016, חתם וילסון על חוזה חדש בליברפול, כמו כן מונה לקפטן קבוצת הנוער של המועדון. הוא ערך את הופעת הבכורה הראשונה שלו בקבוצה הבוגרת ב-18 בינואר 2017, בתיקו 0:0 עם פלימות' ארגייל, במסגרת גביע הליגה כשהחליף את פיליפה קוטיניו בדקה ה-65.
וילסון נבחר לשחקן השנה של שחקני האקדמיה בליברפול לעונת 2017/18.
קריירת מועדונים > הול סיטי

ב-31 בינואר 2018, וילסון חתם על עסקה חדשה עם ליברפול והושאל להול סיטי עד סוף העונה. ב-3 בפברואר ערך את הופעת הבכורה שלו כשעלה מהספסל בדקה ה-69 בהפסד 1–2 לפרסטון נורת' אנד.
את שערו הראשון בקבוצה והראשון בקבוצה בוגרת, כבש בהופעתו השנייה שבוע לאחר מכן בניצחון 0–2 על נוטינגהאם פורסט. בחודש שלאחר מכן הוא כבש שני שערים ורשם שני בישולים ועזר להול להתרחק מאזור הירידה וזכה בפרס שחקן החודש של המועדון עבור חודש מרץ. הוא גם זכה בפרס שחקן החודש של הצ'מפיונשיפ עבור חודש אפריל. סך הכל הבקיע וילסון שבעה שערים ב-13 הופעות ליגה עבור הול במהלך תקופת ההלוואה שלו.
קריירת מועדונים > דרבי קאונטי

ב-10 ביולי 2018 חתם וילסון על חוזה חדש לחמש שנים בליברפול. שבוע לאחר מכן, הצטרף לדרבי קאונטי בהלוואה לעונה אחת בה שיחק תחת פרנק למפארד .
ב-3 באוגוסט, במשחק הראשון של העונה, ערך את הופעת הבכורה במועדון, בניצחון קבוצתו 1–2 על רדינג. ב־22 בספטמבר, כבש שער בכורה בניצחון 1–3 על ברנטפורד. שלושה ימים לאחר מכן, הוא עשה את אותו הדבר עם בעיטה חופשית מ-30 מטר בסיבוב השלישי של גביע הליגה מול מנצ'סטר יונייטד וכבש גם בניצחון בדו-קרב הפנדלים 8–7 לאחר תיקו 2-2 בתום הזמן החוקי.
קריירת מועדונים > בורנמות'

ב-6 באוגוסט 2019, הצטרף לראשונה למועדון מהפרמייר ליג כשהושאל לעונה אחת לבורנמות'. ב-17 באוגוסט 2019, בהופעתו הראשונה בפרמייר ליג עבור בורנמות', הוא הבקיע את שער הבכורה שלו בפרמייר ליג ובקריירה בכלל, נגד אסטון וילה בניצחון החוץ 1–2. בסיום עונת 2019/2020 ירד ליגה עם בורנמות'.
קריירת מועדונים > קארדיף סיטי

ב-16 באוקטובר 2020 הצטרף וילסון לקארדיף סיטי מהצ'מפיונשיפ בהשאלה לעונה אחת. הוא ערך את הופעת הבכורה שלו במועדון ב-18 באוקטובר כמחליף במחצית הראשונה בניצחון 1–0 על פרסטון נורת' אנד, לפני שכבש את שערו הראשון בתיקו 1–1 נגד קבוצתו לשעבר, בורנמות' שלושה ימים לאחר מכן.
קריירת מועדונים > פולהאם

ב-24 ביולי 2021 חתם וילסון לחמש שנים בפולהאם. הוא כבש את שער הבכורה שלו ב-8 באוגוסט בתיקו 1-1 נגד מידלסברו. הוא סיים את העונה עם 10 שערים ועלה יחד עם הקבוצה לפרמייר ליג.
קריירה בינלאומית

ב-11 באוקטובר 2013, לאחר שייצג את נבחרת ווילס עד גיל 17, הרשים וילסון את מאמן הנבחרת הבוגרת, כריס קולמן וקיבל זימון בכורה לנבחרת הבוגרת כבר בגיל 16 לקראת המשחק נגד מקדוניה הצפונית, אך לא שותף. ארבעה ימים לאחר מכן ערך וילסון את הופעת הבכורה במדים הלאומיים כשנכנס כמחליף בדקה ה-87 מול בלגיה. לאחר הופעה זו הפך לשחקן הצעיר ביותר ששיחק במדים הלאומיים בנבחרת ווילס ושבר את השיא הקודם שהיה שייך לגארת' בייל כשעקף אותו ב-108 ימים. הוא גם הפך לבינלאומי הצעיר ביותר של ליברפול בגיל 16 שנים ו-207 ימים, כשהוא מקדים את השיא הקודם של ראהים סטרלינג שייצג את אנגליה לראשונה בנובמבר 2012, בגיל 17 ו-342 ימים. מאמנו שיבח אותו ואמר: "כעת טעמנו מעט ממנו, ווילס תהנה ממנו בעתיד לפחות במשך 10 או 15 השנים הבאות". סבו מצד אימו של וילסון, פיטר אדוארדס, הרוויח כ־125,000 ליש"ט לאחר שהניח הימור של 50 ליש"ט וויליאם היל על נכדו שיהפוך לכדורגלן בינלאומי כשהארי היה בן 18 חודשים בלבד.
וילסון נכלל בסגל ווילס בגביע סין במרץ 2018. כשהוא פותח לראשונה בהרכב הנבחרת הלאומית מול המארחת סין, הוא הבקיע את שערו הראשון במשחק זה בניצחון 0–6, המשחק שוחק ביום הולדתו ה-21. לאחר הטורניר, מאמן הנבחרת, ראיין גיגס, שחקנה לשעבר של מנצ'סטר יונייטד התבדח ואמר: "חשבתי לקנוס אותו אחרי שכבש שער באולד טראפורד אבל עכשיו אני כבר לא אקנוס אותו".
נכלל בסגל נבחרת ויילס לטורניר מונדיאל 2022.
הערות שוליים

↑  James Pearce, Kop Kids: Harry Wilson at the double as Liverpool Under-18s clinch win, liverpoolecho, ‏24 באוקטובר 2013
↑  Liverpool's 30-man tour squad confirmed - Liverpool FC, web.archive.org, ‏4 באפריל 2016
↑  Reds confirm loan deal for Wilson, Liverpool FC
↑  Harry Wilson signs new LFC contract, Liverpool FC
↑  Ian Mitchelmore, Wales teenager Harry Wilson makes Liverpool debut in FA Cup, walesonline, ‏18 בינואר 2017
↑  Mohamed Salah takes top prizes at LFC Players' Awards, Liverpool FC
↑  Harry Wilson signs new deal and joins Hull on loan, Liverpool FC
↑  Ken McMonigle DAM&D, Wilson Named SportPesa Player Of The Month, Hull City Tigers, ‏19 באפריל 2018 (באנגלית) (ארכיון)
↑  Wilson named the Championship's PFA Player of the Month, Liverpool FC
↑  Harry Wilson | Football Stats | Liverpool | Season 2017/2018 | Soccer Base, www.soccerbase.com
↑  Harry Wilson signs new long-term Liverpool contract, Liverpool FC
↑  Wilson Determined To Perfect Lampards Method, www.dcfc.co.uk (באנגלית)
↑  "Man Utd 2-2 Derby County (Derby win 8-7 on penalties)". BBC Sport (באנגלית בריטית). נבדק ב-2020-07-04.
↑  "Harry Wilson: Liverpool winger completes Bournemouth loan move". BBC Sport (באנגלית בריטית). 2019-08-06. נבדק ב-2020-07-04.
↑  Harry Wilson joins Cardiff City on loan, Liverpool FC
↑  Fulham FC, Fulham Sign Wilson & Gazzaniga, Fulham FC
↑  Stadium, Paul Doyle at the Aviva (2018-10-16). "Harry Wilson's superb free-kick gives Wales win over Republic of Ireland". The Guardian (באנגלית בריטית). ISSN 0261-3077. נבדק ב-2020-07-04.
↑  Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
| נבחרת ויילס – יורו 2020 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
| נבחרת ויילס – מונדיאל 2022 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
זבזדה זווניגורוד

| --- | --- |

 מידע כללי
 כינוי:  הכוכבות
 תאריך ייסוד:  2004
 היכל:  זבזדה (1,000 מושבים)
 בעלי הקבוצה:  עיריית זווניגורוד
 מאמן:  אלכסיי גומיאנוב
 ליגה:  הליגה הרוסית בכדוריד נשים
 תארים
 מספר אליפויות:  1
 מספר גביעים:  4
 www.zvezda-handball.ru
זבזדה זווניגורוד הוא שמו של מועדון כדוריד נשים מהעיר זווניגורוד , שבפרברי מוסקבה. זו הקבוצה הרוסית הראשונה לזכות בטורניר האירופי הטוב ביותר בענף — ליגת האלופות (2007/2008). היא זכתה גם בגביע פדרציית הכדוריד האירופית (2006/2007) ובאליפות הליגה הרוסית בכדוריד נשים (2006/2007).
היסטוריה

המועדון נוסד בשנת 2004 ביוזמת מושל מחוז מחוז מוסקבה דאז, בוריס גרומוב וראש עיריית זווניגורוד לאוניד סטאביצקי.
רק עונה אחת לקח לקבוצה, בהדרכת אלכסיי מולוטקוב ולאחר מכן ויטאלי קרוחין, כדי להעפיל לליגה הבכירה של אליפות רוסיה. בעונת הבכורה שלה (2005/06) הקבוצה סיימה במקום השלישי וכבר אז היה, ברור שהקבוצה מכוונת גבוה.
לאחר סיום העונה הוזמן יבגני טרופילב לכהן כמאמן ראשי, לאחר שאימן קודם את נבחרת רוסיה ואת אחד, ממועדוני הכדוריד המעוטרים ברוסיה "לאדה" טוליאטי. באותו הזמן רבים מהשחקניות בטוליאטי עברו לזווניגורוד, בעיקר שחקניות מנוסות כמו אוקסנה רומנסקאיה, נטליה שיפילובה ונגינה סאידובה, אליהם צורפה ממועדוני הכדוריד הדנים הרכזת אירינה פולטוראצקאיה ואנה קארייבה.
עונת 2006/07 הייתה עונת שיא ניצחון עבור "זבזדה" שזכתה באליפות רוסיה בתיקו וגם בגביע פדרציית הכדוריד האירופית (EHF). בשנה שאחריה, הקבוצה לא הצליחה להגן על תוארת אלופת רוסיה, כשהיא מפסידה לקבוצת "לאדה" בסדרת הגמר של האליפות, אבל הקבוצה התמודדה בהצלחה בתחרויות אירופיות וזכתה בליגת האלופות.
ב-14 בפטמבר 2008 "זבזדה" זכתה, בטורניר יוקרתי נוסף — אליפות אירופה למועדונים (גביע האלופות). היא גברה בחצי הגמר על בת ארצה, דינמו ולגוגרד (23:21) ובגמר הביסה את "היפו" האוסטרית (28:27). עונה לאחר מכן היא נכשלה בהגנה על התואר וסיימה את העונה כבר בשלב הבתים של הטורניר.
בשנים 2008-2010 חניכותיו של יבגני טרופילוב סיימו כסגניות האלופה ובעונת 2010/11 בפעם הראשונה מזה שש שנים היא לא סיימה באחד משלושת המקומות הראשונים. בקיץ 2011 לתפקיד המאמן הראשי מונה המאמן הקרואטי, זדראבקו זובקו, שזכה במדליית זהב באולימפיאדת לוס אנג'לס 1984, אך גם הוא לא הצליח להשיב את הקבוצה לגדולתה. בעונת 2012/2013 לקבוצה הצטרפו שחקניות הנבחרת הלאומית של רוסיה ושחקניות זרות והקבוצה חזרה להתמודד בליגת האלופות. באליפות רוסיה, למרות ההרכב חזק, "זבזדה" לא הצליחה להעפיל לגמר והפסידה ל"דינמו" וולגוגרד. התבוסה הביאה לפיטוריו של הקרואטי.
באפריל 2013, הקבוצה בהדרכת אלכסנדר רבה, סיימה את עונת 2012/2013 במקום השלישי. בשנה שלאחר מכן, למרות עזיבתם של שחקנים זרים, "זבזדה" זכתה בגביע הרוסי והעפילה עד לגמר גביע המחזיקות האירופי אך הפסידה לקבוצת "ויבורג". בסתיו 2014 בפעם הראשונה בהיסטוריה זבזדה זכתה בסופר קאפ הרוסי, אחרי שגברה על אלופת רוסיה, "דינמו-סינארה". עונת 2015/2016 הייתה אחת הגרועות בתולדותיה. רצף של פציעות, שהשפיע בסופו של דבר, על כושר הקבוצה גרם לכך שבפעם הראשונה בהיסטוריה הקבוצה התקשתה להעפיל לחצי הגמר ונותרה ללא השתתפות במפעל אירופי. בסוף העונה, המאמן אלכסנדר רבה ואיתו השחקניות: אוקסנה קורולייבה, יקטרינה מארניקובה, אירינה אנטונובה ויאנה אוסאקובה.
לקראת עונת 2015/2016, מונה אלכסיי גובאנוב למאמן. תחתיו הקבוצה סיימה במקום הרביעי וחזרה להשתתף במפעל האירופי, בעקבות זכייתה של "רוסטוב-דון" בגביע פדרציית הכדוריד האירופית. בעונת 2020/2021 העפילה לשלב רבע גמר הליגה האירופית בכדוריד נשים.
תארים

אליפות רוסיה (1): 2006/07
הגביע הרוסי בכדוריד נשים (4): 2009, 2010, 2011, 2014.
גביע פדרציית הכדוריד האירופית (1): 2006/07.
ליגת האלופות (1): 2007/08
אליפות אירופה למועדונים (1): 2008
הסופרקאפ הרוסי (1): 2014
מאמנים

2004 — 2005 — אלכסיי מולוטקוב
2005 — 2006 — ויטלי קרוחין
2006 — 2011 — יבגני טרפילוב
2011 — 2013 — זדראבקו זובקו
2013 — 2016 — אלכסנדר רבה
2016 — אלכסיי גובאנוב
זורקי קרסנוגורסק (כדורגל נשים)

מועדון כדורגל נשים זורקי קרסנוגורסק (ברוסית: Женский Футбольный Клуб Зоркий) היה מועדון כדורגל נשים מצליח מהעיר קרסנוגורסק שהיה קיים בשנים 2006–2015.
היסטוריה

קבוצת כדורגל נשים ראשונה בקרסנוגורסק הוקמה על בסיס בית הספר לכדורגל שהיה קיים משנת 2006.
ב-2008, בית הספר ייצג את העיר באליפות מחוז מוסקבה בכדורגל נשים
בשנת 2009, קבוצת בית הספר זכתה באליפות מחוז מוסקבה והעפילה לליגה הראשונה.
ב-2010 הקבוצה התמודדה באליפות רוסיה וסיימה במקום השני, כשרק צ'רטנובו האלופה, מעליה, עם הפרש 4 נקודות. .
ב-2011 בית הספר אורגן מחדש כמועדון כדורגל נשים בשם זורקי. לאורך השנים, הקבוצה זכתה פעם אחת באליפות רוסיה והעפילה לגמר הגביע ואף התמודדה יפה במפעלים האירופיים, כשהעפילה לשמינית גמר גביע אופ"א במשך שתי עונות רצופות.
בשנת 2015 המועדון פורק.
תארים והישגים

אליפות רוסיה
אלופה 2012/13
סגנית: 2011/12, 2014
מקום שלישי: 2013, 2015
גביע רוסיה
גמר: 2011/12
גביע אופ"א
שמינית גמר (2): 2012/13, 2013/14
ז'לקו בובאץ'

ז'לצ'קו בובאץ' (בבוסנית: Željko Buvač; נולד ב-13 בספטמבר 1961, אומרסקה) הוא כדורגלן עבר יוגוסלבי ובוסני, מאמן ומנהל ספורט. מכהן כמנכ"ל ספורטיבי במועדון הכדורגל דינמו מוסקבה.
קריירת משחק

בובאץ' נולד באומרסקה, בבוסניה והרצגובינה, שהייתה ביוגוסלביה, במשפחה של סרבים אתניים. הוא שיחק בבוראט (באניה לוקה) בליגה הראשונה של יוגוסלביה. במדי מועדון זה, בשנת 1988 זכה בגביע יוגוסלביה.
בשנת 1991 עבר לגרמניה, והחל לשחק אצל רוט-וייס (ארפורט), ובהמשך עבור מיינץ 05 בבונדסליגה השנייה.
קריירת אימון

לאחר שסיים קריירה, הוא הפך למאמן. בובאץ', סיים את קריירת המשחק שלו בניוקירכן בשנת 1998 ומיד נכנס לתפקיד המאמן. בשנת 2001, לאחר שלוש עונות בניוקירכן, הוא הפך לעוזר מאמן במועדון הקודם האחר שלו, מיינץ, שם הצטרף לחברו לקבוצה לשעבר, יורגן קלופ. במשך שבע שנים של עבודה במועדון הם השיגו העפלה לבונדסליגה, ואז קיבלו כרטיס למוקדמות גביע אופ"א.
יחד עם יורגן קלופ עבר ליברפול בסתיו 2015. באנגליה, ז'לקו עבד שלוש עונות, ועזב את ליברפול בגלל אי הסכמות עם קלופ.
ב-1 בפברואר 2020 הוכרז כמנהל ספורטיבי במועדון הכדורגל דינמו במוסקבה.
הערות שוליים

↑  Клопп и его ассистент Бувач договорились с «Ливерпулем» sports.ru (4.10.2015)
↑  Бувач покинул «Ливерпуль» из-за конфликта с Клоппом. Тренеры работали вместе с 2001 года sport-express.ru (30.04.2018)
↑  Желько Бувач — новый спортивный директор «Динамо»! fcdynamo.ru (01.02.2020)
ואדים ויקטורוביץ' ואסילייב

| --- | --- |

 לידה:  23 בספטמבר 1965 (בן 59) 
 מדינה:  רוסיה 
 השכלה:  המכון הממלכתי ליחסים בין-לאומיים של מוסקבה 
 
ואדים ויקטורוביץ' ואסילייב (נולד ב-23 בספטמבר 1965, מוסקבה) הוא דיפלומט, ספורטאי ואיש עסקים רוסי, ששימש כסגן נשיא ומנכ"ל מועדון הכדורגל מונקו בשנים 2013–2019.
ביוגרפיה

את ילדותו בילה בפריס, יחד עם אביו שעבד בנציגות הסחר של ברית המועצות בצרפת. לאחר מכן, עבר ללונדון. בשנת 1982 הוא התקבל ללימודים במכון המוסקבאי ליחסים בינלאומיים, אותו סיים בשנת 1987. בפקולטה ל"יחסים כלכליים בינלאומיים ", המתמחה בכלכלה. למד איסלנדית, אנגלית, צרפתית, גרמנית. בתחילת הקריירה שלו, משנת 1987 עד 1990, עבד במשימה הדיפלומטית של ברית המועצות באיסלנד.
מאז 1991 עבד וסילייב במספר חברות פרטיות כמו "אגרוכימאקספורט", "פדקומינווסט", "אורלקלי" ו"טרנסגרנאט", בה שימש כמנכ"ל
משנת 2004 נכנס לעולם המסעדות ופתח מספר מסעדות. בשנת 2013 עזב ואדים וסילייב את עסקיו רוסים ועבר לעבוד כמנהל ספורטיבי במועדון מונקו.
ביוגרפיה > ספורט

באוגוסט 2013 מונה לסגן נשיא ומנכ"ל. בשלב זה, המועדון ירד לליגה הצרפתית השנייה באותה תקופה ובאותה עונה תפס את המקום השני בליגה הראשונה. בעונה הבאה (2014/15) הגיע המועדון לרבע גמר ליגת האלופות. לאחר שמונה למנהל הספורטיבי, המטרה העיקרית של וסילייב הייתה להבטיח שהמועדון יחזור לליגה 1, ממנה נשר מונקו בשנת 2011. בעונת 2012/13, הושגה משימה זו.
במהלך תקופתו כמנהל ספורטיבי, הוא הצליח לארגן רכישה של מספר שחקני כדורגל בחלון ההעברות של קיץ 2013. בין השחקנים שהובאו על ידי ואסילייב הם אריק אבידל, ג'רמי טולאלאן, ריקארדו קרבאליו, ניקולה איסימה-מירנה, רדאמל פלקאו, ז'ואאו מאוטיניו וחאמס רודריגס.
ב-8 בספטמבר 2013, מונה לסגן נשיא המועדון. אחד האתגרים של המועדון היו טענות למונקו מההתאחדות לכדורגל הצרפתית, שנגרמו על ידי מערכת מיסוי שונה בנסיכות. בהקשר זה, העמותה דרשה את העברת מטה המועדון לצרפת ואימוץ מלא של חוקי המס הצרפתיים. ואסילייב הגן באופן פומבי על עמדת המועדון בנושא זה. צוות ההנהלה בראשותו ניסה לאזן את תקציב המועדון בהכנסות מפרסום, שהצליחו באופן חלקי. כך למשל, במאי 2014 נחתם הסכם שיתוף פעולה עם נייקי, עד שנת 2019.
בשנת 2015 קבעה מונקו שיא בשוק ההעברות. הקבוצה מכרה שחקנים בשווי של יותר מ-200 מיליון יורו. על הישגים כאלה בשוק ההעברות, תוך שמירה על הישגים ספורטיביים גבוהים, זכה ואסילייב פעמיים בפרסי גלובוס הכדורגל היוקרתיים. בעונת 2016/2017 זכתה מונקו באליפות צרפת בעונה מעניינת מאוד, שבה עקפה את פ.ס.ז', שלה משאבים כספיים כמעט בלתי מוגבלים. תוצאה טובה הושגה לא רק באליפות המדינה, אלא גם בליגת האלופות, שם הגיעה מונקו לחצי הגמר. ב-31 באוגוסט 2017 הושאל אמבפה לפריז סן-ז'רמן עד לסוף העונה עם התחייבות לרכישתו תמורת 180 מיליון אירו בתום העונה, במה שהייתה לעסקה הגדולה ביותר בתולדות המועדון. ב-14 בפברואר 2019 ואסילייב פוטר מתפקידיו כסגן נשיא ומנכ"ל המועדון והוא חזר לרוסיה.
ביולי 2020 פורסם על פיטוריו של תומאס צורן מתפקיד מנכ"ל מועדון ספרטק מוסקבה ושמו של ואסילייב הועלה כמועמד מוביל להחליפו.
ביוגרפיה > משפחתו

נשוי לאולגה. יש לו ילדים מנישואים קודמים - בן ובת.
הערות שוליים

↑  "Topic Dirigeant". 2013-03-15.
↑  Интервью на сайте выпускников МГИМО
↑  Monaco Hebdo (Монако) 30.10.2014.Ромэн Шардан (Romain Chardan). Васильев — ключ ко всему
↑  Rémi Dupré (2013-05-30). "Monaco, les nouveaux princes du foot-business".
↑  Спортивный директор «Монако» Вадим Васильев: «Наша главная цель — попадание в Лигу чемпионов». Sports.Ru 18 июля 2013
↑  RSport
↑  "Communiqué officiel". 2013-03-25. אורכב מ-המקור ב-2013-07-12.
↑  "Vadim Vasilyev fait le point sur le mercato". 2013-05-28. אורכב מ-המקור ב-2013-10-04.
↑  "Vadim Vasilyev". 2013-07-08.
↑  "Vasilyev : "Falcao, le meilleur attaquant du monde"". 2013-07-09.
↑  Yann (2013-07-08). "Monaco:recrutement terminé ?".
↑  Edouard (2013-07-13). "AS Monaco : Vasilyev justifie les choix du président".
↑  Вадим Васильев: «Монако» — клуб народный
↑  Вадим Васильев: "Фалькао очень хотел что-то изменить" - Футбол - Лига 1 (Франция) - Sport.ru
↑  Nike будет новым техническим спонсором "Монако" / LiveTV
↑  Монако стал чемпионом Франции в сезоне 2016-2017 - Все о футболе - Блоги - Sports.ru
↑  "Официальное заявление ФК «Монако»" (ברוסית). AS Monaco. 2019-02-14. נבדק ב-2019-02-14.
↑  Новым гендиректором "Спартака" может стать Вадим Васильев
וורלד סיריס 1903

| --- | --- |
 תאריך התחלה:  1 באוקטובר 1903
 תאריך סיום:  13 באוקטובר 1903
 מספר קבוצות:  2
 מספר משחקים לקבוצה:  8
 סדרת הגמר
 אלופה:  בוסטון אמריקנס
 
 1905 ←
 
וורלד סיריס 1903 (באנגלית: 1903 World Series) הייתה סדרת הוורלד סיריס הראשונה. הסדרה נערכה באצטדיון אקספוסישן פארק שבפיטסבורג ובאצטדיון האנטינגטון אווניו שבבוסטון (שנהרס שנים לאחר מכן ועל שטחו נבנתה אוניברסיטת נורת'איסטרן). מטרת הסדרה הייתה להציב את קבוצת פיסטבורג פיירטס מול בוסטון אמריקנס (שכיום נקראת בוסטון רד סוקס), היות שפיסטבורג פיירטס הייתה אלופת הליגה הלאומית באותו הזמן ובוסטון אמריקאנס, אלופת הליגה האמריקאית באותו הזמן, רצתה להוכיח כי היא מסוגלת לנצח אותה. הסדרה נחלה הצלחה ענקית וממנה נבנתה ליגת הבייסבול האמריקאית והגדולה בעולם; MLB, וטורניר הוורלד סיריס השנתי.